Garret Virtus Praevalidus

Half-Elf Paladin



Baggrundshistorie:
Med en familiebaggrund med gamle penge, religion og traditioner inden for sværdkamp, blev Garret i sine yngre år trodsig. Han forlod familiens trygge skød, for at leve det vilde liv, med alkohol, sang, dans og romancer. Efter nogle år som entertainer på diverse havnebarer, mangt et slagsmål i en mørk gyde og et indblik i menneskets værste sider, vågnede Garret en formiddag i den bagende sol, midt på havnemolen. Livet på kanten havde nær kostet ham alt. Her, i badet i den skarpe sol, med lugten af havet og mågelort, får Garret en åbenbaring - der måtte være mere til livet. Hverken hans families stringente liv, eller baggydernes fordrukne vildskab gav indhold nok. Der er et større mål. Han svor da, at dedikere sig til at skabe en bedre verden. Bekæmpe svindlerne, slå ned på dem der gjorde andre ondt, mishandlede, stjal og slog ihjel, for egen vinding. Han genoptog kamp-træningen han have fået fra barnsben, og det faldt naturligt igen at holde om sværdskæftet, nu det hele havde et formål. Efter et par år med dedikation til træning og en nyfunden livsglæde og et formål med livet i baghånden, fandt Garret sammen med gruppe eventyrer. En mulighed for at komme ud i verden og gøre hvad han nu havde dedikeret sit liv til: Bekæmpe dårligdom og ondskab!